**Likumprojekta “Grozījumi Notariāta likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dokumentu legalizācijas likumā un likumā “Par Hāgas konvenciju par ārvalstu publisko dokumentu legalizācijas prasības atcelšanu” tiek veikti grozījumi, publiska dokumenta legalizācijas ar apliecinājumu *(apostille)* funkciju nododot izpildei Latvijas zvērinātiem notāriem. Šobrīd šo funkciju veic tam pilnvaroti Ārlietu dienesta darbinieki Ārlietu ministrijas Konsulārajā departamentā Rīgā, tā apmeklētāju pieņemšanas laikā. Nododot šo pakalpojumu izpildei tiesu sistēmai piederīgām personām – Latvijas zvērinātiem notāriem, to būs iespējams saņemt 29 Latvijas pilsētās pie 109 praktizējošiem zvērinātiem notāriem.Ievērojot minēto, nepieciešams papildināt Notariāta likuma 65.pantu, nosakot, ka zvērināti notāri legalizē Latvijā izsniegtu publisku dokumentu ar apliecinājumu (*apostille)*.Notariāta likums tiks papildināts ar jaunu E2 sadaļu, kurā tiks noteikts, ka Latvijas zvērināts notārs legalizē Latvijā izsniegtu publisku dokumentu ar apliecinājumu *(apostille)* atbilstoši Dokumentu legalizācijas likuma 8.pantā noteiktajam pēc personas iesnieguma par publiskā dokumenta legalizāciju ar apliecinājumu *(apostille)* un legalizējamā dokumenta saņemšanas.Latvijas zvērināti notāri Latvijā izsniegta publiska dokumenta (elektroniski vai papīra formā izdotu) legalizāciju ar apliecinājumu *(apostille)* veiks elektroniski, par ko izdarīs attiecīgu ierakstu *e-apostille* reģistrā. *E-apostille* reģistrs tiks izstrādāts kā *e-apostille* apakšsistēma Notāru informācijas sistēmā ietilpstošajā notāru Aktu un apliecinājumu reģistrā. Tā pārzinis un turētājs būs Latvijas Zvērinātu notāru padome.Latvijas Zvērinātu notāru padome valsts reģistru izveidošanā un uzturēšanā ik gadu iegulda līdzekļus no sava budžeta. Latvijas Zvērinātu notāru padome jau vairāk nekā desmit gadus īsteno plānveidīgu un atbildīgu politiku attiecībā uz drošu un ticamu reģistru veidošanu, tādējādi ilgtspējīgi nodrošinot sabiedrības interešu aizsardzību. Tāpat arī *e-apostille* sistēmas izveidei tiks ieguldīti Latvijas Zvērinātu notāru padomes līdzekļi. Notāru padomes 2018. un 2019.gada budžetos *e-apostille* sistēmas izveide atzīta par prioritāti. Notāra amata atlīdzības noteikšanai ir sava metodika un reģistru izveide pati par sevi neietekmē amata atlīdzības apmēru.Papildus likumprojektā paredzēts deleģējums Ministru kabinetam noteikt *e-apostille* reģistra izveidošanas un uzturēšanas kārtību, iekļaujamo ziņu apjomu, kā arī kārtību un apjomu, kādā ziņas iesniedz reģistrā un izsniedz no reģistra.Ministru kabineta 2012.gada 20.marta noteikumu Nr.187 “Noteikumi par valsts nodevu par publiska dokumenta legalizāciju” 8.punkts nosaka, ka no valsts nodevas samaksas atbrīvo saskaņā ar Latvijas Republikai saistošajiem starptautiskajiem līgumiem, valsts interesēs vai humānu apsvērumu dēļ uz personas argumentēta iesnieguma pamata. Līdz ar to, lai arī pēc publiska dokumenta legalizācijas ar apliecinājumu *(apostille)* funkcijas nodošanas zvērinātiem notāriem šo kategoriju fiziskās un juridiskās personas varētu tikt atbrīvotas no zvērināta notāra atlīdzības, Notariāta likumā tiek noteikts, ka no zvērināta notāra atlīdzības par Latvijā izsniegta publiska dokumenta legalizāciju ar apliecinājumu *(apostille)* samaksas atbrīvo saskaņā ar Latvijas Republikas saistošajiem starptautiskajiem līgumiem, kā arī no zvērināta notāra atlīdzības atbrīvo valsts un pašvaldību iestādes, piemēram, gadījumos, kad nepieciešams pārsūtīt ārvalsts iestādei lietas materiālus kāda procesa ietvaros. Citos gadījumos par personas atbrīvošanu no zvērināta notāra atlīdzības samaksas saskaņā ar Notariāta likuma 166.pantu var lemt Latvijas Zvērinātu notāru padome. Tāpat tiks veikti attiecīgi grozījumi Ministru kabineta 2009.gada 22.septembra noteikumos Nr.1069 “Noteikumi par valsts nodevu par notariālo darbību izpildi”, papildinot tos ar gadījumiem, kad tiek piemēroti atvieglojumi no valsts nodevas samaksas.Paredzams, ka grozījumi Notariāta likumā stāsies spēkā 2019.gada 1.janvārī vienlaicīgi ar attiecīgiem grozījumiem Dokumentu legalizācijas likumā un likumā “Par Hāgas konvenciju par ārvalstu publisko dokumentu legalizācijas prasības atcelšanu”. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija un Tieslietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un ārvalstu fiziskās un juridiskās personas, kuras vēlēsies veikt Latvijā izdota publiska dokumenta legalizāciju ar apliecinājumu *(apostille)*. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums ietekmēs:1. personas, kuras vēlēsies veikt Latvijā izdota publiska dokumenta legalizāciju ar apliecinājumu *(apostille)*;
2. Latvijas zvērinātus notārus – tiks nodota funkcija “publiska dokumenta legalizācija ar apliecinājumu *(apostille)*”;
3. Latvijas Zvērinātu notāru padomi – līdz ar funkcijas “publiska dokumenta legalizācija ar apliecinājumu *(apostille)*” nodošanu Latvijas zvērinātiem notāriem, Latvijas Zvērinātu notāru padomei tiks nosūtīti publiskie dokumenti, kurus to legalizācijai ar apliecinājumu *(apostille)* būs iesniegušas personas Latvijas diplomātiskajās un konsulārajās pārstāvniecībās ārvalstīs, kā arī būs nepieciešams izstrādāt un uzturēt *e-apostille* datu bāzi, tai skaitā Latvijas amatpersonu paraksta paraugu datu bāzi un tiešsaistē pieejamu vietni *apostille* pārbaudei;
4. Ārlietu ministrijas Konsulāro departamentu – līdz ar funkcijas “publiska dokumenta legalizācija ar apliecinājumu *(apostille)*”nodošanu Latvijas zvērinātiem notāriem, **Konsulārā departamenta ietvaros** tiks novirzītas divas amata vietas konsulārās palīdzības sniegšanas (tai skaitā konsulāro krīžu pārvaldības) un konsulāro pakalpojumu sniegšanas optimizēšanai, **nepalielinot kopējo amata vietu skaitu Ārlietu ministrijā**.
 |
| 3. | Administratīvo izmaksu monetārs novērtējums | Administratīvo izmaksu monetārais novērtējums sniegts likumprojekta “Grozījumi Dokumentu legalizācijas likumā” sākotnējās ietekmes novērtējuma ziņojumā (anotācijā). |
| 4. | Atbilstības izmaksu monetārs novērtējums | Atbilstības izmaksu monetārs novērtējums sniegts likumprojekta “Grozījumi Dokumentu legalizācijas likumā” sākotnējās ietekmes novērtējuma ziņojumā (anotācijā). |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas sniegtas likumprojekta “Grozījumi Dokumentu legalizācijas likumā” sākotnējās ietekmes novērtējuma ziņojumā (anotācijā). |
| 8. Cita informācija | Tiesību akta projekta ietekme uz valsts budžetu un pašvaldību budžetiem sniegta likumprojekta “Grozījumi Dokumentu legalizācijas likumā” sākotnējās ietekmes novērtējuma ziņojumā (anotācijā). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | **Vienlaicīgi ar likumprojektu “Grozījumi Notariāta likumā” tiek virzīts likumprojekts “Grozījums likumā “Par Hāgas konvenciju par ārvalstu publisko dokumentu legalizācijas prasības atcelšanu”” un likumprojekts “Grozījumi Dokumentu legalizācijas likumā”.** |
| 2. | Atbildīgā institūcija | Ārlietu ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektu sabiedriskajai apspriešanai pirms izsludināšanas publicēt Ārlietu ministrijas tīmekļvietnē [www.mfa.gov.lv](http://www.mfa.gov.lv). |
| 2. | Sabiedrības līdzdalība projekta izstrādē | Likumprojekts sabiedriskajai apspriešanai 2018.gada 23.februārī publicēts Ārlietu ministrijas tīmekļvietnē [www.mfa.gov.lv](http://www.mfa.gov.lv). |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Latvijas Zvērinātu notāru padome un Latvijas zvērināti notāri. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektam stājoties spēkā, Latvijas zvērināti notāri veiks jaunu funkciju - publiska dokumenta legalizāciju ar apliecinājumu *(apostille)*, attiecīgi šo funkciju pārņemot no Ārlietu ministrijas.Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav |

Ārlietu ministrs E.Rinkēvičs

Ārlietu ministrijas valsts sekretāra p.i. N. Penke

Ilze Krūmiņa

ilze.krumina@mfa.gov.lv